Asiyesikia la mkuu huvunjika guu

ASIYESIKIA LA MKUU HUVUNJIKA GUU. 
Methali hii inamaana kuwa mtu asiyesikiliza mawaidha ya waliomzidi umri au mtu aliyemzidi maarifa, anaweza kupatwa na maafa mbeleni. Methali hii pia inaweza kulinganishwa na methali ya asiyefunzwa na mamaye hufunzwa na ulimwengu.
Kijijini Madongoporomoka palikuwa na msichana mrembo sana aleyeitwa Sawiya. Wazazi wake walikuwa maskinni lakini walijitahidi kusomesha mtoto wao naye alitia bidii za mchwa masomoni. Alionywa kila mara na wazazi wake dhidi ya kujihusisha na marafiki wabaya na wanaume naye pia akawa mtiifu .
Baada ya masomo ya sekondari, Sawiya alipata alama mzuri na akaweza kujiunga na chuo kikuu.Sawiya aliweza kusomeshwa na serikali na alizidi kutia bidii masomoni. 
Baada ya miaka miwili, tabia za Sawiya zilianza kubadilika. Sawiya  alianza kuvuta sigara, kunywa pombe na kujihusisha na tabia duni. Miaka hiyo miwili ilimfanya Sawiya kumea pembe. Wazai wake walijaribu kumkanya lakini juhudi zao ziliambulia patupu kwani sikio la kufa halisikii dawa. 
Walimu walipojua kuhusu tabia za Sawiya, walimfukuza kutoka chuoni. Sawiya alijihusisha na wanaume wa kila aina, kila siku alikuwa na mwanamume tofauti. Baada ya miezi kadhaa, wazazi wake walikata shauri na kwenda kumtemebelea mwana wao. Walimkuta akiwa amekonda na kukondeana. Sawiya alijuta sana kutowasikiliza wazai wake.